UTE STRANDRÖPLABDA PÁLYA - HÁZIREND

**UTE STRANDRÖPLABDA PÁLYA (továbbiakban: Sportközpont) terület- és pályahasználatára illetve az általa szervezett sport – és egyéb eseményeire - ide vonatkozóan a sportversenyek bármely sportágban - (továbbiakban: Rendezvény) Látogatók részére (Látogató minden olyan személy aki érvényes regisztrálóként, bérlőként a Sportközpont használója vagy/és Rendezvény előkészítése, lebonyolítása és befejezése idején jogszerűen tartózkodik a Sportközpont területén) az alábbi Házirend előírások vonatkoznak:**

***1. Általános rendelkezések***

* A Sportközpont mindent elkövet annak érdekében, hogy a Látogatók biztonságos és kulturált körülmények között használhassák a pályákat és vehessenek részt a Rendezvényeken. A Házirend előírásainak megsértőjét az Üzemeltető biztonsági alkalmazottai kivezetik a sporttelepről, ill. a Sportközpont vezetősége felfüggesztheti a kilátogató használati jogosultságát. Továbbá, szükséges esetben rendőrségi feljelentést tesz!
* A Házirendben szereplő kifejezések használatánál és értelmezésénél a jogszabályok, ill. a független magyar bíróság gyakorlata az irányadó.
* A Látogatók kötelesek jelen Házirend rendelkezéseit, illetve a Sportközpont alkalmazottai, különösen a biztonsági alkalmazottak utasításait betartani.

***2. Sportpályák használata***

* Minden használat regisztráció- illetve bérlési szerződésköteles, bérelni az Újpesti Torna Egyélet webshopjában (röplabda szakosztály alatt) lehetséges: [Üzlet | UTE](https://tagdij.ute.hu/shop/category/osszes-szakosztaly-roplabda-2)
* Azok a Látogatók léphetnek be a Sportközpontba, akik tudomásul veszik regisztrációjukkal, hogy:  
   - Házirend szabályait maradéktalanul betartják és magukra és társaikra nézve is betartatják.  
  - A pályákat kamerarendszer figyeli (kizárólag sportcélú), amit kizárólagosan használhatunk (harmadik félnek tovább nem adjuk).
* Az árjegyzékben foglaltaknak megfelelően online kifizeti a bérleti díjat.
* A Sportközpont megtagadhatja a sporttelepre történő belépést attól a Látogatótól, aki a sportról szóló 2004. évi I. törvény (sporttörvény 73. § (1) bekezdése szerinti eltiltás, valamint a szabálysértésekről szóló 1999. évi LXIX. törvény szerinti kitiltás hatálya alatt áll.
* A Sportközpont teljes területén **tilos a dohányzás!**
* A sportszolgáltatásokat igénybe vevő Látogatóktól az UTE röplabda szakosztály adatnyilvántartást vezet. A szükséges adatok szolgáltatását megtagadó Látogatókkal szemben az UTE jogosult megtagadni az érintett szolgáltatásokat.
* A szolgáltatások csak érvényes foglalással vehetők igénybe. A pályadíjak, az idősávok, és az egyéb szolgáltatások díjszabásai a mindenkor aktuális árlista szerint alakulnak, mely a honlapon található
* A szolgáltatások csak rendezett anyagi feltételekkel vehetők igénybe. Fizetés az online foglalási rendszeren keresztül bankkártyával lehetséges (BARION).
* Állatot behozni tilos
* A homokon ételt fogyasztani tilos

***3. Nyitva tartás***

* **Nyitvatartási idők:**

**HÉTKÖZNAP:** Pályák: 8:30 – 20:30

**HÉTVÉGE, ÜNNEPNAP** **Egyénileg meghatározva lehetséges** Pályák: 8.30-20.30

A bérleti díjak az UTE Sportközpont foglalási oldalán érhetőek el. Az ártáblázattól eltérhetnek az egyéni szerződés alapján kalkulált árak. Az UTE strandröplabda Sportközpont vezetése jogosult bármely esetben az árak korrigálására. Az árváltozásokat a honalapon tesszük közzé, és minden bérlőt a regisztrációnál megadott email-címen is értesítünk.

***2. Pályafoglalás***

[Üzlet | UTE](https://tagdij.ute.hu/shop/category/osszes-szakosztaly-roplabda-2)

**ONLINE!!!!**

**HÉTVÉGÉN ÉS ÜNNEPNAPOKON AZ AZT MEGELŐZŐ MUNKANAP 12 ÓÁIG**

* Pályát foglalni előzetes megállapodással vagy az online pályafoglalási rendszeren keresztül lehet.
* A pályafoglalás időszakai: 60 illetve, 90 perces egységekben lehetséges.
* Pályabérlési lehetőségek:
  + Szerződéssel: előre hosszútávú bérlésre van lehetőség (roplabda@ute.hu).
  + Alkalmi foglalás: az üres helyek online foglalhatók

***3. Játékidő / strandröplabda-pályák és környezetük***

* Kérjük kedves Látogatóinkat, hogy a játékra várva, ne a homokon tartózkodjatok! A homokra felmenni legkorábban a játék megkezdése előtt 5 perccel lehet. **A játékidő utolsó 5 perce a pálya rendbe tételére van fenntartva, ez minden használat után a játékosok feladata.**
* Kérjük a pályát a vonalakon túl is szíveskedjetek lehúzni, hogy sehol ne maradjanak nyomok, illetve, hogy a homok mindenhol egyenletesen szétterüljön. A lehúzót az arra kijelölt helyre szíveskedjetek visszarakni.
* Kérjük segítsétek szelektív hulladékgyűjtésünket azzal, hogy a műanyag palackokat az arra kijelölt kukába dobjátok.
* A Sportközpont területén mindenki köteles betartani a strandröplabdára vonatkozó írott és íratlan viselkedési és öltözködési szabályokat.
* Az öltözőben, a pályán, a székeken hagyott tárgyakért felelősséget nem vállalunk.

**4. Műszaki berendezések, világítási és fűtési rend**

* **A pálya mellett található elektromos szekrényekhez nyúlni szigorúan TILOS és ÉLETVESZÉLYES.**

***5. Parkolás***

* Parkolás csak az arra kijelölt helyen engedélyezett.
* A parkolás közterületen ingyenes.

***6. Általános feltételek***

* **A szolgáltatásokat minden Látogató saját felelősségére és kockázatára veszi igénybe.** A Látogatók tudomásul veszik, hogy a Sportközpontban saját felelősségükre tartózkodnak. Ennek megfelelően az Üzemeltető/Szervező, az általa szándékosan vagy súlyos gondatlanságból elkövetett károkozás kivételével, nem felel a sporttelepen tartózkodók személyében vagy vagyonában bekövetkezett esetleges károkért.
* A Sportközpont területén kereskedelmi- és reklámcélból fényképet vagy más audiovizuális terméket készíteni csak az Üzemeltető előzetes írásos engedélyével szabad.
* Tilos a Sportközpont területére szeszes italt bevinni! (Alkohol csak a büfében vásárolható és annak területén fogyasztható)!
* A pályára tilos bárminemű anyagot felvinni, amely a homokot beszennyezi!
* A pályákon a Látogatók saját sporteszközöket használnak, a sportközpontban bérlésre nincs lehetőség.
* Kérjük kedves Látogatóinkat, hogy edzés, játék után a homokot keféljétek le magatokról, hogy minél kevesebb homokot vigyetek be az öltözőbe!
* Az UTE röplabda nem vállal felelősséget a személyekben vagy anyagi értékekben keletkezett károkért, amennyiben azok a Házirend be nem tartásából, illetve a Látogatók felelőtlen magatartásából erednek. Nem vállal felelősséget továbbá az elveszett, eltulajdonított tárgyakért, eszközökért.
* Minden okozott kárt a gondnoknak jelenteni kell. A nem rendeltetésszerű használatból okozott kárt minden esetben meg kell téríteni!

***7 Pénzügyi rendezés***

* Az online foglalásokat bankkártyával lehet kizárólag megvásárolni.
* Lemondás a pálya bérlési időpont előtt 24 órával lehetséges. Ezesetben a szabad helyek függvényében lehetőség van másik időpont igénybevételére. Visszautalási igényeket a [tagdij@ute.hu](mailto:tagdij@ute.hu) email címen lehet jelezni, bankszámlaszámmal, számlával és indokkal. Újpesti Torna Egylet 15 napos határidővel teljesíti visszautalási igényét.

**A szolgáltatások igénybe vétele a Házirend egyidejűleg történő elfogadását is jelenti.**

*Érvényes: 2024. augusztus 1-től visszavonásig* **UTE STRANDRÖPLABDA**

**Eléghetőségek: e– mail:** [**strandroplabda@ute.hu**](mailto:strandroplabda@ute.hu)

**Honti-Majoros Ildikó +36-20-477-7725 (Hétköznap 9.00-18.00 óráig hívható)**